প্ৰবীণ বৰুৱা, মঙলদৈঃ দৰং জিলাৰ অগ্ৰণী শিক্ষানুষ্ঠান জ্ঞান বিকাশ একাডেমী, মঙলদৈৰ দশম বৰ্ষপূৰ্তি উপলক্ষে মহামিলন অনুষ্ঠান অহা জুলাই মাহত দুদিনীয়া কাৰ্যসূচীৰে আয়োজন কৰা হ'ব। এই উপলক্ষে দেওবাৰে একাডেমীৰ আলোচনা কক্ষত দ্বিশতাধিক প্ৰাক্তন ছাত্ৰ-ছাত্ৰীৰ উপস্থিতিত এখন সভা অনুষ্ঠিত হয়। সভাত ২০১২ বৰ্ষৰ পৰা প্ৰতিটো বৰ্ষৰ ছাত্ৰ-ছাত্ৰী উপস্থিত থাকে।
সভাৰ সিদ্ধান্ত অনুযায়ী একাডেমীখনৰ প্ৰথম বৰ্ষৰ ছাত্ৰ-ছাত্ৰীৰ উদ্যোগত ৩০ মে' তাৰিখে আবেলি ৫ বজাত মহামিলনৰ কাৰ্যালয় উদ্বোধন কৰা হ'ব আৰু ১ জুনৰ পৰা প্ৰতিদিনে এটা এটা বৰ্ষৰ বিদ্যাৰ্থী সকলক আলোচনাৰ বাবে আমন্ত্ৰণ জনোৱা হ'ব । উক্ত সভাতেই ৬ খনকৈ উপ সমিতিৰ বাবে আহ্বায়ক সমিতি গঠন কৰি দিয়া হয় ।
এই মৰ্মে কিৰণ চন্দ্ৰ ডেকা আৰু পংকজ বৰদলৈক আহ্বায়ক হিচাপে লৈ প্ৰচাৰ, যোগাযোগ আৰু সমন্বয় উপ সমিতি, ইলাক্ষী ভাৰ্গৱ আৰু নিবেদিতা শৰ্মাক আহ্বায়ক হিচাপে লৈ সাংস্কৃতিক উপ সমিতি, মঞ্জুলা কলিতা আৰু গকুল শৰ্মাক আহ্বায়ক হিচাপে লৈ শোভাযাত্ৰা উপ সমিতি, দিবাকৰ বৈশ্য, মহেন্দ্ৰ ডেকা আৰু ৰমনী মোহন শৰ্মাক লৈ খাদ্য উপ সমিতি, বিনীতা চহৰীয়া আৰু ঝৰ্ণা দাসক লৈ স্মৃতিগ্ৰন্থ উপ সমিতি, নীলমণি কলিতা, কংকন ডেকা, চিত্তৰঞ্জন ডেকা আৰু নয়ন বনিয়াক লৈ ব্যৱস্থাপনা উপ সমিতি গঠন কৰা হয় ।
Search for:
হিমন্ত মন্ত্ৰীসভাৰ প্ৰধান সেনাপতি কোন? হঠাৎ দূৰত্ব বাঢ়িছে নেকি হিমন্ত-পীয়ুষৰ?
